Cantón d'Appenzell Rodes Esteriores

El cantón d'Appenzell Rodes Esteriores (n'alemán: Appenzell Ausserrhoden; en francés: Appenzell Rhodes-Extérieures, n'italianu: Appenzello Esterno) ye un semicantón de Suiza. La sede del gobiernu cantonal alcuéntrase n'Herisau, anque la sede xudicial ta en Trogen. 

Appenzell Rodes Esteriores alcuéntrase nel nordeste de Suiza, llendando col cantón de Sankt Gallen y col semicantón d'Appenzell Rodes Interiores. El cantón tien una superficie de 243 km² y una población de 53.200 habitantes.

El cantón taba estremáu en tres distritos que fueron abolíos. Los antiguos distritos yeren: Hinterland (13.604 hectárees), Mittelland (6.031 hectárees), y Vorderland (4.648 hectárees).

 Historia 
Los primeros asentamientos daten de los sieglos VII y VIII, a lo llargo del ríu Glatt. Nel 907 méntase por primer vegada Herisau y l'Appenzell (abbatis cella) apaez per primer vegada nel 1071.

En 1513 los territorios de Appenzell xúntanse a la Confederación Suiza como'l 13° cantón. En 1597 el cantón dixébrase por cuestiones relixoses. D'una parte, l'Appenzell Rodes Esteriores (protestante) y de la otra, Appenzell Rodes Interiores (católicu).

A partir del sieglu XVI, vuelve la estabilidá. Espoxígase la producción de llinu y los estampaos en testiles, diversificando la producción de bordaos y filaos. La industria testil colapsó ente 1920 y 1939.

En 1834 el cantón adopta la primer constitución, que foi reformada en 1876 y 1908. La construcción de numberoses llinies ferroviaries ente 1875 y 1913 impulsó la industria llocal, y la población medró hasta llegar a un máximu históricu de 57.973 persones en 1910 (comparaes a les 53.200 de 2001).

Johannes Baumann foi en 1934 el primer ciudadanu d'Appenzell Rodes Esteriores escoyíu como Conseyeru Federal de la Confederación. El derechu al votu femenín foi reconocíu en 1972 a nivel llocal, pero a nivel cantonal namás en 1989. En 1994, dos muyeres fueron escoyíes per primer vegada pa formar parte del gobiernu cantonal. L'asamblea pública (Landsgemeinde) aboliose en 1997.

 Comuñes 
Les venti comuñes del cantón son:
 Bühler
 Gais
 Grub
 Heiden
 Herisau
 Hundwil
 Lutzenberg
 Rehetobel
 Reute
 Schönengrund
 Schwellbrunn
 Speicher
 Stein
 Teufen
 Trogen
 Urnäsch
 Wald
 Waldstatt
 Walzenhausen
 Wolfhalden

 Referencies 

 Enllaces esternos 

Categoría:Cantón d'Appenzell Rodes Esteriores